Makona
Makona (franču: Mâcon, izrunā: /mɑ.kɔ̃/) ir pilsēta un komūna Francijas austrumos, Burgundija-Franškontē reģionā, Sonas un Luāras departamenta administratīvais centrs. 2020. gadā pilsētā dzīvoja 34,4 tūkstoši iedzīvotāju. Makona atrodas Sonas upes labajā krastā. Gar pilsētu iet valsts nozīmes autoceļš A6, kas savieno Parīzi ar Lionu. No 536. līdz 1790. gadam Makona bija bīskapijas centrs. Svētā Vinsenta katedrāle tika nopostīta 1799. gadā.